คนใช้รถเตรียมเฮ PTT-BCP ลดราคาแก๊สโซฮอล์-E85 มีผลพรุ่งนี้
PTT-BCP ปรับลดราคาแก๊สโซฮอล์ลิตรละ 40 สต.E85 ลด 20 สต. ส่วนเบนซิน-ดีเซลคงเดิม
30 มิ.ย. 2558

บริษัท ปตท. จำกัด (มหาชน) หรือ PTT และ บริษัท บางจากปิโตรเลียมจำกัด (มหาชน) หรือ BCP ระบุว่า บริษัทได้ปรับลดราคาขายปลีกน้ำมันแก๊สโซฮอล์ลง 40 สตางค์ต่อลิตร ยกเว้น E85 ลดลง 20 สตางค์ต่อลิตร ส่วนเบนซินและดีเซลคงราคาเดิม โดยให้มีผลตั้งแต่เวลา 05.00 น. ของวันพรุ่งนี้ (1 ก.ค.)
ทั้งนี้ ส่งผลให้ราคาขายปลีกหน้าสถานีบริการน้ำมันของ ปตท.และบางจากฯ ในวันพรุ่งนี้ เป็นดังนี้ เบนซิน ออกเทน 95 ของปตท. คงเดิมที่ 35.66 บาทต่อลิตร ,แก๊สโซฮอล์ 95 อยู่ที่ 29.10 บาทต่อลิตร, แก๊สโซฮอล์ 91 อยู่ที่ 28.28 บาทต่อลิตร, E20 อยู่ที่ 26.88 บาทต่อลิตร, E85 อยู่ที่ 23.18 บาทต่อลิตร และดีเซล อยู่ที่ 25.59 บาทต่อลิตร